Naging parang manghuhula si Ben Zayb nang patunayan sa kaniyang pamahayagan, ng mga nakaraang araw, na ang pag papaaral ay masama, lubhang makasasama sa Kapuluang Pilipinas: ngayon, sa harap ng mga nangyari niyong araw ng biernes ng mga paskin, ay nangakak ang manunulat at inaawit ang kaniyang pagtatagumpay, at pinapangliit at nilito ang kaniyang kalabang si Horatius na nangahas na kutyain siya sa tudling ng Pirotecnia sa ganitong paraan: Sa aming kapamahayagang El Grito Ang pagpapaaral ay masama, lubhang makasasama sa Pilipinas!